Materiál č. 2 na 4. zasadnutie Obecného zastupiteľstva v Trnovci nad Váhom dňa 14. apríla 2023

**K bodu programu 3:** „VZN č. 2/2023 o doplnení a zmene Všeobecne záväzného nariadenia č. 6/2022 o výške príspevku na čiastočnú úhradu nákladov v školách a v školských zariadeniach v zriaďovateľskej pôsobnosti Obce Trnovec nad Váhom a určenie miesta a času zápisu detí na plnenie povinnej školskej dochádzky v základnej škole - návrh“

1. Dôvodová správa

*Predkladá: Mgr. Nikoleta Vargová, prednostka OcÚ*

**Dôvodová správa k materiálu č. 2 na 4. zasadnutie OZ v Trnovci nad Váhom**

Dňa 12. decembra 2022 prijalo Obecné zastupiteľstvo VZN č. 6/2022 o výške príspevku na čiastočnú úhradu nákladov v školách a v školských zariadeniach v zriaďovateľskej pôsobnosti Obce Trnovec nad Váhom a určenie miesta a času zápisu deti na plnenie povinnej školskej dochádzky v základnej škole, ktorým reagovalo na zmenu legislatívy pri určovaní finančných pásiem pre školské stravovanie. Na základe žiadosti ZŠ s MŠ bolo pre všetky vekové kategórie stravníkov stanovené druhé finančné pásmo.

Dňa 21. marca požiadala škola o určenie tretieho finančného pásma A pre deti MŠ a žiakov ZŠ, pre dospelých stravníkov navrhujú určiť tretie finančné pásmo B. Návrh VZN č. 2/2023 je spracovaný v zmysle tejto požiadavky.

Návrh VZN bol v súlade s platnou legislatívou zverejnený na úradnej tabuli a na webovom sídle obce dňa 30. marca 2023. K tomuto návrhu neboli doručené žiadne pripomienky

Členovia komisie športu, školstva, mládeže a kultúry odporúčajú obecnému zastupiteľstvu návrh VZN schváliť.

Materiál prerokovaný

**Návrh**

Návrh na uznesenie k materiálu č. 2 na 4. zasadnutie OZ

Obecné zastupiteľstvo v Trnovci nad Váhom

**schvaľuje** Všeobecne záväzné nariadenie č. 2/2023 o doplnení a zmene Všeobecne záväzného nariadenia č. 6/2022 o výške príspevku na čiastočnú úhradu nákladov v školách a v školských zariadeniach v zriaďovateľskej pôsobnosti Obce Trnovec nad Váhom a určenie miesta a času zápisu detí na plnenie povinnej školskej dochádzky v základnej škole v navrhovanom znení

Hlasovanie

Podpis